stanford-oval/wikipedia huggingface dataset:
Sorsanselkä–Keskinenvesi

| Sorsanselkä–Keskinenvesi (Rutajärven läntinen järviallas) |
| --- | --- |
 Sorsanselkä
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°54′57″N, 25°59′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Lasku-uoma:  salmi Rutajärveen 
Järvinumero:  14.236.1.067
Mittaustietoja
Pinnankorkeus:  123,1 m  
Pituus:  3,8 km  
Leveys:  3,4 km  
Rantaviiva:  29,51 km  
Pinta-ala:  5,333838 km²  
Suurin syvyys:  22 m  
Saaria:  15 
 fiSorsanselkä–Keskinenvesi (Rutajärven läntinen järviallas) 
Sorsanselkä–Keskinenvesi on Keski-Suomessa Joutsassa Leivonmäen entisen kunnan alueella sijaitseva järvi. Tämä on läntinen kahdesta järvialtaasta, jotka syntyivät 1800-luvulla suoritetussa järvenlaskussa. Itäinen järviallas kulkee viranomaistiedoissa vanhalla nimellään Rutajärvi, vaikka joskus molempia järvialtaita pidetään Rutajärven eri osina.
Maantietoa

Järven pinta-ala on 533 hehtaaria eli 5,3 neliökilometriä, se on 3,8 kilometriä pitkä ja 3,4 kilometriä leveä. Sillä on myös kaksi järvenselkää: itäinen Keskinenvesi ja läntinen Sorsanselkä. Järvenselkien välissä sijaitsee 1,5 kilometriä pitkä Joutsniemi, joka on vedenpinnan yläpuolelle yltävä harjujakson osuus. Niemeä vastapäätä on toinen niemi niin, että niiden väliin jää 150 metriä leveä salmi ja siitä etelään aukeava mutkikas Harjunlahti. Sorsanselkä on 3,3 kilometriä pitkä ja järvenosan yhteispituus 3,8 kilometriä. Järvenosia yhdistää toisiinsa noin 20 metriä leveä ja 400 metriä pitkä uoma, joka samalla tasaa järvenosien vedenpinnat. Uoma syntyi järvenlaskujen seurauksena, kun järveosien väliin maatui kannas.
Järvellä on kartan mukaan 15 saarta. Niitä ovat yhdeksän, jotka sijaitsevat Sorsanselällä, ja seitsemän, jotka ovat Keskinenvedellä. Sorsanselällä sijaitsee Liisa-Koni, Teerisaari, Selkäsaaret ja Kalliosaari, ja Keskinenvedellä on järvenosan suurin saari Tyllinsaari.
Järvi on luodattu ja siitä on julkaistu syvyyskartat. Sorsanselän pohja on vaihteleva ja siinä on seitsemän yli kymmenmetristä syvännettä. Niistä syvin kohta 22 metriä sijaitsee Joutsniemen kärjen lounaispuolella ja toiseksi syvin kohta 17,5 metriä Joutsniemen länsipuolella. Keskinenvesi on samanlainen Tyllisaareen asti, jonka itäpuolella järvenselkä on matalaa. Keskinenveden syvin kohta on 21 metriä ja se sijaitsee aivan Joutsniemen itärannassa.
Järven rantaviivan pituus on 29,5 kilometriä. Lähes kaikki Sorsanselän rannat kuuluvat kansallispuistoon, mutta Keskinenvedellä siihen kuuluvat vain sen pohjoisrannat.
Hiekkarantaa Joutsniemen länsirannalla
Sama kohta
Teerisaari
Luontoarvoja > Geologiaa

Rutalahdelta alkaa eteläsuuntainen laakso, jossa virtaa Haapajoki. Sen eteläpäässä sijaitsee viime jääkauden lopulla syntynyt Hietajärvenkangas, josta jatkaa harjujakso Joutsniemenä järven yli. Harjujakso päättyy vasta noin 19 kilometrin päässä Puttolassa ja Tammilahdella.
Luontoarvoja > Kansallispuisto

Leivonmäen kansallispuisto perustettiin 1.3.2003 ja sen pinta-ala on 2 992 hehtaaria eli 29,92 neliökilometriä. Se sijaitsee kokonaisuudessaan entisessä Leivonmäen kunnassa, joka on ollut osa Joutsaa vuodesta 2008. Järven vesialueet eivät kuulu kansallispuistoon, mutta sen luoteis-, länsi- ja lounaispuolen rannat ja lähes kaikki saaret kuuluvat siihen.
Luontoarvoja > Natura-alue

Sorsanselkä, Keskinenvesi ja Rutajärvi sisältyvät kokonaisuudessaan Natura 2000 -ohjelmassa mukana olevaan Haapasuo–Syysniemi–Rutajärvi–Kivijärvi-suojelualueeseen (5 063,8 hehtaaria, FI0900074). Sitä on kuvailtu Rutajärven artikkelissa.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) järvi kuuluu. Järven vedenpinnan korkeus on 123,1 metriä mpy.
Rutajoen valuma-alue on tavanomaista pienempi valuma-alue Päijänteen itäpuolella, joka on saanut viranomaistiedoissa erityisaseman. Järvi voidaan katsoa kuuluvan Kymijoen latvavesistöihin, sille se laskee suppea-alaisena suoraan Päijänteeseen. Sen valuma-alueella sijaitsee 63 yli hehtaarin kokoista järveä tai lampea, mutta niistä vain osa laskee tämän järvenosan kautta. Sorsanselän länsirantaan laskee Joutsjärven (26 ha) laskujoki Joutsjoki. Sen valuma-alueella sijaitsevat esimerkiksi Suojärvi (6 ha), Pyydysjärvi (6 ha), Korpijärvi (4 ha), Pieni Suojärvi (3 ha), Vääräjärvi (3 ha), Vääräjärvi (7 ha) ja Saarijärvi (11 ha). Järvenosan eteläpuolella olevalla Haapasuolla on runsaasti nimettömiä umpijärviä. Vähä Harjujärvi (15 ha), Harjujärvi (46 ha) ja Talvilampi laskevat Harjujärvenojaa myöten ja se yhtyy Kivipuroon ennen laskemistaan Sorsanselkään. Järven eteläpuolella olevan harjujakson vieressä olevia umpilampia voitaneen pitää suppina. Niitä ovat esimerkiksi Harjunlahti, Iso-Valkeinen (16 ha), Hämeenlampi (10 ha), Pieni-Valkeinen (13 ha), Kirveslampi (2 ha) ja Kalaton (1 ha). Järven pohjoispuolella umpilampia ovat vastaavasti Erijärvi (2 ha), Pieni Pirttilampi (3 ha) ja Iso Pirttilampi (9 ha).
Järven lasku-uoma on joki tai kanava, joka johtaa Rutajärveen. Rutajärvi purkautuu vuorostaan Rutapohjan kanavaa myöten Rutajokeen, joka laskee Päijänteen Rutalahteen Ristiselällä.
Historiaa

Järvenosien yhtestä historiaa on käsitelty Rutajärven artikkelissa.
Shift (albumi)

| Shift Nasum |
| --- | --- | --- |

Studioalbumin tiedot
 Äänitetty : 3. kesäkuuta – 13. heinäkuuta 2004, Soundlab Studios, Örebro, Ruotsi
 Julkaistu: 11. lokakuuta 2004
 Formaatti: CD, LP
 Tuottaja(t): Mieszko Talarczyk
 Tyylilaji: grindcore
 Kesto: 38.26
 Levy-yhtiö:  Burning Heart Records  Relapse Records
Nasumin muut julkaisut
| Helvete 2003 | Shift 2004 | Grind Finale 2006 |
Shift on ruotsalaisen grindcore-yhtyeen Nasumin vuonna 2004 julkaistu neljäs studioalbumi. Albumi jäi yhtyeen viimeiseksi yhtyeen keulahahmon, Mieszko Talarczykin kuoltua vuoden 2004 tsunamissa.
Kappaleesta "Wrath" kuvattiin musiikkivideo.
Vastaanotto

Yhtyeen julkaistua edellisen albuminsa, Helveten edeltävänä vuonna, se jatkoi tuottoisaa linjaansa yhtyeen jäsenten toimiessa samanaikaisesti goregrind-yhtye Regurgitaten albumin Deviant parissa. Nimestään huolimatta Shift on musiikillisesti Helveteen nähden samankaltainen, mikä aiheutti jopa pettymystä kuuntelijoissa.
Kappaleet

Particles – 1.15 (säv. ja san. Mieszko Talarczyk)
The Engine of Death – 1.46 (säv. ja san. Anders Jakobson)
Twinkle, Twinkle Little Scar – 1.46 (säv. ja san. Jakobson)
No Paradise for the Damned – 0.32 (säv. ja san. Jakobson)
Wrath – 2.14 (säv. Jakobson)
Fear Is Your Weapon – 0.43 (säv. ja san. Talarczyk)
The Deepest Hole – 1.47 (säv. ja san. Jon Lindqvist)
High on Hate – 0.40 (säv. ja san. Jakobson)
Pathetic – 1.22 (säv. ja san. Talarczyk)
Circle of Defeat – 1.10 (säv. ja san. Talarczyk)
Like Cattle – 1.36 (säv. ja san. Lindqvist)
Ros – 1.25 (säv. ja san. Talarczyk)
The Smallest Man – 2.07 (säv. ja san. Talarczyk)
Cornered – 0.35 (säv. ja san. Jakobson)
Strife – 1.40 (säv. ja san. Talarczyk)
The Clash – 1.31 (säv. ja san. Jakobson)
Hets – 1.26 (säv. ja san. Jakobson)
Closer to the End – 1.49 (säv. ja san. Lindqvist)
Fury – 2.36 (säv. ja san. Talarczyk)
Fight Terror With Terror – 2.26 (säv. ja san. Talarczyk)
Ett inflammerat sår – 0.58 (säv. ja san. Jakobson)
Deleted Scenes – 2.34 (säv. ja san. Jakobson)
Creature – 1.21 (säv. Urban Skytt, san. Lindqvist)
Darkness Falls – 2.01 (säv. ja san. Jakobson)51136
Kappaleet > Japanin bonuskappaleet

DLTD – 0.39
Gravar – 0.27
Kokoonpano

Mieszko A. Talarczyk – laulu, kitara, äänittäjä, miksaaja
Urban Skytt – kitara
Jon Lindqvist – bassokitara
Anders Jakobson – rummut
Kokoonpano > Muut tekijät

Peter In De Betou – masteroija
Robert Samsonowitz – grafiikka & design
Robert Johansson – valokuvat
Kokoonpano > Vierailevat muusikot

Rogga Johansson – murinalaulu
Petter Samuel Freed – kitara (kappaleet 2 & 22)
Arvostelut

Allmusic:
Imperiumi: 9/10
Soundi:
Aiheesta muualla

Albumi Shift (albumi) Encyclopaedia Metallum -sivustolla (englanniksi)
Shift discogs.com -sivustolla
Suomuotsakutoja

| Suomuotsakutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Suomuotsakutojat Sporopipes
Laji::  squamifrons
Kaksiosainen nimi
 Sporopipes squamifrons  (Smith, 1836) 
Katso myös
   Suomuotsakutoja Wikispeciesissä   Suomuotsakutoja Commonsissa 
Infobox OKNimi-testi OKIUCN-testi OK: 
Suomuotsakutoja (Sporopipes squamifrons) on kutojien heimoon kuuluva varpuslintu.
Levinneisyys

Suomuotsakutojaa tavataan Angolassa, Botswanassa, Namibiassa, Etelä-Afrikassa, Sambiassa ja Zimbabwessa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Finlands Folkkommissariats Notisblad

| Finlands Folkkommissariats Notisblad |
| --- | --- |
 Lehden ensimmäisen numeron etusivu.
Entiset nimet:  Arbetarnas Notisblad
Lehtityyppi:  sanomalehti
Kustantaja:  Suomen kansanvaltuuskunta
Perustettu:  31. tammikuuta 1918
Lakkautettu:  20. huhtikuuta 1918
Kotikunta:  Helsinki, Viipuri
Kieli:  ruotsi
Finlands Folkkommissariats Notisblad (alk. Arbetarnas Notisblad) oli Suomen sisällissodan aikana Helsingissä ja Viipurissa ilmestynyt ruotsinkielinen sanomalehti, joka oli Suomen kansanvaltuuskunnan virallinen tiedotuslehti. Lehden päätoimittaja oli August Forsman ja sen levikki oli 20 000 kappaletta. Irtonumeromyynnin ohella lehteä jaettiin muun muassa työväenjärjestöille sekä punakaartin rintamajoukoille.
Historia

Helsingfors Svenska Arbetarförening aloitti lehden julkaisun 31. tammikuuta 1918 nimellä Arbetarnas Notisblad. Nimi vaihtui muotoon Finlands Folkkommissariats Notisblad 4. maaliskuuta, jolloin siitä tuli kansanvaltuuskunnan virallinen lehti. Viimeinen Helsingissä julkaistu numero ilmestyi 8. huhtikuuta, jonka jälkeen kansanvaltuuskunta evakuoitiin Viipuriin. Seuraava numero julkaistiin Viipurissa 15. huhtikuuta ja ilmestyminen loppui 20. huhtikuuta, kun valkoiset käynnistivät kaupungin saartamisen.
Helsingissä lehden käytössä oli punaisten lakkauttaman Hufvudstadsbladetin toimitus ja lehtipaino. Viipurissa toimitus työskenteli Hotelli Belvederen tiloissa, joka oli myös kaupunkiin siirtyneen kansanvaltuuskunnan majapaikka. Viimeisen numeron pääkirjoituksen oli päätoimittaja Forsmanin sijaan laatinut turkulaisen Arbetetin päätoimittaja Axel Åhlström.
Finlands Folkkommissariats Notisbladin suomenkielinen rinnakkaisjulkaisu oli Suomen Kansanvaltuuskunnan Tiedonantaja. Niiden artikkeleita julkaistiin ristiinkäännöksinä, joista vastasi Anna Wiik.
Aiheesta muualla

Arbetarnas Notisblad digitoituna Kansalliskirjastossa.
Finlands Folkkommissariats Notisblad digitoituna Kansalliskirjastossa.
Solo Star

| Solo Star Solange Knowles |
| --- | --- | --- |

Studioalbumin tiedot
 Äänitetty : 2002
 Julkaistu: 21. tammikuuta 2003
 Tuottaja(t): Solange Knowles, Beyonce Knowles, Timbaland
 Tyylilaji: R&B, Hip Hop Soul
 Kesto: 73.27
 Levy-yhtiö: Columbia/Music World
Solange Knowlesn muut julkaisut
|   | Solo Star 2003 | Sol-Angel and the Hadley St. Dreams 2008 |
Solo Star on yhdysvaltalaisen poplaulajan Solange Knowlesin ensimmäinen studioalbumi. Se julkaistiin 21. tammikuuta 2003. Sen tuottajina olivat Timbaland, Beyonce Knowles ja Solange Knowles. Albumia on myyty Yhdysvalloissa 112 000 kappaletta.
Kappaleet

"Feelin' You (Part II)" (mukana N.O.R.E.) – 4:06
"Ain't No Way" – 3:44
"Dance with You" (mukana B2K) – 3:03
"Get Together" – 4:15
"Crush (Don't Fight the Feeling)" – 4:33
"So Be It" – 4:08
"True Love" (mukana Lil' Romeo) – 3:49
"Feel Good Song" – 3:28
"Wonderland" – 4:03
"This Could Be Love" – 4:04
"Feelin' You (Part I)" – 3:22
"Just like You" – 3:36
"Thinkin' about You" (mukana Murphy Lee) – 4:04
"Solo Star" – 3:14
"I Used To" – 3:27
"Sky Away" – 3:55
"This Song's for You" - 3:20
"Naive" (duetto Beyoncén kanssa, mukana Da Brat) – 3:45
"Feelin' You (Part II)" (Chopped & Screwed Remix) - 5:22
Solojärvi

| Solojärvi |
| --- | --- |
Valtiot:  Suomi 
Paikkakunta:  Inari
Koordinaatit:  68°50′35″N, 26°46′00″E
Laskujoki:  Juutuanjoki 
Järvinumero:  71.212.1.001
Mittaustietoja
Pinnankorkeus:  144,9 m 
Rantaviiva:  17,11 km 
Pinta-ala:  4,22 km² 
Tilavuus:  0,0167 km³
Keskisyvyys:  4 m
Suurin syvyys:  17,6 m
Valuma-alue:  5 160 km2 
 fiSolojärvi 
Solojärvi on vaarojen ympäröimä järvi Inarissa Lapin maakunnan pohjoisosassa. Sen pinta-ala on 4,2 neliökilometriä. Etäisyys Inarin kirkonkylästä on 10 kilometriä lounaaseen ja Rovaniemeltä 263 kilometriä pohjoiskoilliseen.
Maantiede

Solojärven eteläosa muodostuu useista lahdista, joista Järvikäinen on lähes erillään pääaltaasta. Järvi kapenee kohti koillisessa sijaitsevaa luusuaa, jossa Jurmukoski laskee Juutuanjokeen, joka virtaa Inarijärveen. Solojärveen laskee Matkatjoki lännestä Paatarista ja mutkainen Kaksamajoki etelästä Kaksamajärveltä. Solojärvessä on useita vähintään 10 metriä syviä vyöhykkeitä, niiden pinta-ala on noin 15 hehtaaria. Puolentoista metrin syvyyskäyrä ulottuu paikoin varsin kauas rantaviivasta, ja sen sisällä on järven keskiosassa sijaitseva noin kahden hehtaarin laajuinen saari, jonka korkein kohta kohoaa noin 15 metriä järven pinnan yläpuolella.
Solojärven luoteisen rannan ilmettä hallitsee Nuppavaara. Koillisrannalla kohoaa Jurmurovat. Järven etelä- ja itäpuolitse kulkee seututie 955.
Solojärven vesitilavuus on 16 861 000 kuutiometriä. Järven keskivedenkorkeuden vuotuinen vaihtelu on keskimäärin 160 senttimetriä.
Solojärvi (71.212.1.001) kuuluu Solojärven alueeseen (71.212), joka on kolmannen jakovaiheen vesistö Paatsjoen vesistössä (71). Toinen jakovaihe on Juutuanjoen alue (71.21) ja ensimmäinen jakovaihe Paatarin–Mutusjärven alue (71.2). Solojärvi on laajin Solojärven alueen kymmenestä vähintään hehtaarin laajuisesta vakavedestä. Alueen järvistä neljä on vailla virallista nimeä.
Spital am Semmering

Spital am Semmering on kunta Itävallan Steiermarkissa. Kunnassa asuu noin 1 700 asukasta. Pinta-alaa kunnalla on 72,59 km².
Kunnan lähellä on Steiermarkin korkein vuori Stuhleck, jonka rinteillä toimii itäisen Itävallan suurin hiihtokeskus.
Aiheesta muualla

Kuvia tai muita tiedostoja aiheesta Spital am Semmering Wikimedia Commonsissa
https://www.spitalamsemmering.com/wp/
Spitfire Records

| Spitfire Records |
| --- | --- |

Emoyhtiö:  Eagle Rock Entertainment
Perustettu:  1998
Perustajat:  Paul Bibeau
Jakelijat:  Eagle Rock Entertainment
Tyylilajit:  heavy metal, thrash metal, speed metal, doom metal, punk rock
Kotimaa:  Yhdysvallat
Sijainti:  New York City
Kotisivu
Infobox OKNimi-testi OK: 
Spitfire Records oli Eagle Rock Entertainmentin tytäryhtiö, joka sijaitsi New York Cityssä Yhdysvalloissa.
Artisteja

Alice Cooper
Apocalyptica
Beautiful Creatures
Black Label Society
Britny Fox
Cathedral
Cradle of Filth
Crimson Glory
Danzig
Dio
Dog Fashion Disco
Enuff Z'Nuff
Eric Carr
Europe
The Exploited
The Go-Go's
Last Hard Men
Lita Ford
My Ruin
N17
Napalm Death
Nashville Pussy
Overkill
Pride & Glory
Race Riot
Raven
Rich Eard
Sebastian Bach
Sixty Watt Shaman
Ted Nugent
Testament
Therapy?
TNT
Zakk Wylde
Käännös suomeksi
Spiteful-luokka

| Spiteful-luokka |
| --- | --- |

Tekniset tiedot
Uppouma:  356 t
Pituus:  66,90 m (kokonaispituus)
Leveys:  6,32 m
Syväys:  Spiteful: 2,77 m Peterel: 2,72 m
Koneteho:  6 200 ihp
Nopeus:  30 solmua
Miehistöä:  63
Aseistus
Meritorjunta:  1 × QF 12 naulan 12 cwt laivatykki 3 × QF 6 naulan Hotchkiss -tykkiä 2 × 18" torpedoputkea
Spiteful-luokka oli Britannian kuninkaallisen laivaston torpedovenehävittäjäluokka (engl. torpedo boat destroyer, TBD). Ne luokiteltiin 30 solmun nopeuden omaavina ja nelisavuhormisina lokakuussa  1913 B-luokkaan.
Ulkomaisten alusten kasvaneet nopeudet määrittivät torpedovenehävittäjille suuremman 30 solmun nopeuden tarpeen. Amiraliteetti teki uudet tilaukset 30 solmun nopeuden omaavista aluksista, mutta ne eivät kyenneet saavuttamaan vaadittua nopeutta huonoissa olosuhteissa.
Alusten voimanlähteenä olivat 6 300 hevosvoiman Normand-kattilat, joiden avulla ne saavuttivat vaaditun 30 solmun nopeuden. Niiden aseistuksen rungon muodostivat 12 naulan tykki ja torpedoputket.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Spiteful | Palmers Shipbuilding and Iron Company, Jarrow | 12. tammikuuta 1898 | 11. tammikuuta 1899 | helmikuu 1900 | myyty romutettavaksi 1920 |
| HMS Peterel | Palmers | 29. heinäkuuta 1898 | 30. maaliskuuta 1899 | heinäkuu 1900 | myyty romutettavaksi 1919 |
Skanör med Falsterbo

| Skanör med Falsterbo |
| --- | --- |
 Falsterbon majakka.
 Skanör med Falsterbo
 Koordinaatit: 55°24′N, 12°51′E 
Valtio:   Ruotsi
Lääni:  Skånen lääni
Maakunta:  Skåne
Kunta:  Vellingen kunta
Pinta-ala:  
 – Maa:  5,42 km²
Väkiluku:  6 937
 – Väestötiheys:  1 279,9 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Skanör med Falsterbon taajama vuoden 1990 rajauksen mukaan.
Skanör med Falsterbo on taajama Vellingen kunnassa. Se sijaitsee Skånen läänissä ja Skånen historiallisessa maakunnassa aivan Ruotsin lounaisimmassa kolkassa. Vuoden 2010 lopussa taajamassa oli 6 937 asukasta.
Skanör med Falsterbo koostuu kahdesta keskiajalla perustetusta kaupungista: Skanöristä ja Falsterbosta, joita hallittiin yhtenä kaupunkina jo vuodesta 1754 lähtien. Kaupungit kasvoivat asutukseltaan yhteen 1900-luvun aikana. Skanör med Falsterbo menetti kaupunkiasemansa Ruotsin siirtyessä yhtenäiseen kuntamuotoon vuonna 1971. Kuntauudistuksen yhteydessä kaupungin alue liitettiin nykyiseen Vellingen kuntaan vuonna 1974.
Maltillisen kokoomuksen kannatus on suurta Skanör med Falsterbossa, joka koostuu neljästä äänestysalueesta (Falsterbo Norra, Falsterbo Södra, Skanör Norra ja Skanör Södra). Vuoden 2010 valtiopäivävaaleissa puolue sai näiltä äänestysalueilta 59,2–65,6 prosentin kannatuksen. Samaan Skanör-Falsterbo-Ljunghusenin kunnallisvaalipiiriin kuuluu myös Ljunghusenin äänestysalue, jossa puolueen kannatus oli 69,4 prosenttia.
Skanör med Falsterbon käytössä ollut vaakuna.
Väestönkehitys

| Skanör med Falsterbon taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 891 | 891 |
| 1965 | 1965 |    | 1 443 | 1 443 |
| 1970 | 1970 |    | 3 127 | 3 127 |
| 1975 | 1975 |    | 4 909 | 4 909 |
| 1980 | 1980 |    | 5 854 | 5 854 |
| 1990 | 1990 |    | 6 833 | 6 833 |
| 1995 | 1995 |    | 7 081 | 7 081 |
| 2000 | 2000 |    | 7 087 | 7 087 |
| 2005 | 2005 |    | 6 861 | 6 861 |
| 2010 | 2010 |    | 6 937 | 6 937 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Stay Free Underground Records

| Stay Free Underground Records |
| --- | --- |
Perustettu:  1991
Tilanne:  aktiivinen
Tyylilajit:  punk rock, hardcore punk
Kotimaa:  Suomi
Sijainti:  Tampere
Kotisivu
Infobox OKNimi-testi OK: 
Stay Free Underground Records on suomalainen itsenäinen levy-yhtiö, joka on keskittänyt toimintansa punkmusiikin julkaisemiseen. Se perustettiin vuonna 1991 Tampereella.
Yhtyeitä

Aivolävistys
Bulldoser
Järjestyshäiriö
Kauniit Poliisit
Kohu-63
Mean Idols
Neuroottiset Pelimannit
Pause
Aiheesta muualla

Stay Free Underground discogs.com -sivustolla (englanniksi)
Stay Free Underground Records finnmusic.net -sivustolla
Fantômas (albumi)

| Fantômas (aka Amenaza al Mundo) Fantômas |
| --- | --- | --- |

Studioalbumin tiedot
 Äänitetty : 1999
 Julkaistu: 26. huhtikuuta 1999
 Tuottaja(t): Mike Patton
 Tyylilaji: avantgardemetalli
 Kesto: 42.46
 Levy-yhtiö: Ipecac Recordings
Fantômasin muut julkaisut
|   | Fantômas (aka Amenaza al Mundo) 1999 | The Director’s Cut 2001 |
Fantômas on Fantômas-superyhtyeen debyyttialbumi ja ensimmäinen Ipecac Recordingsin julkaisema albumi. Kannen kuva on Espanjassa julkaistusta postikortista, joka on ranskalaisesta 1965 tehdystä elokuvasta Fantomas nauraa kuolemalle.
Kappaleet

"Page 1" – 1.33
"Page 2" – 1.38
"Page 3" – 1.08
"Page 4" – 4.22
"Page 5" – 0.45
"Page 6" – 1.11
"Page 7" – 0.54
"Page 8" – 1.01
"Page 9" – 0.47
"Page 10" – 1.20
"Page 11" – 0.53
"Page 12" – 1.58
"Page 13" – 0.03
"Page 14" – 2.11
"Page 15" – 2.13
"Page 16" – 0.57
"Page 17" – 0.50
"Page 18" – 5.06
"Page 19" – 1.21
"Page 20" – 0.29
"Page 21" – 0.38
"Page 22" – 2.11
"Page 23" – 0.56
"Page 24" – 0.52
"Page 25" – 0.52
"Page 26" – 1.15
"Page 27" – 1.37
"Page 28" – 1.35
"Page 29" – 1.11
"Page 30" – 0.33
Arvostelut

All Music Guide:
Tekijät

Mike Patton – laulu, tuottaja, kansi- ja välilehtitaide
Dave Lombardo – rummut
Buzz Osborne – kitara
Trevor Dunn – basso
Different Fur – miksaus
Adam Muñoz – avustus miksaus
Zuccatosa – kansi- ja välilehtitaide
John Yates – kansi- ja välilehtitaide
Aiheesta muualla

Fantômas (albumi) Discogsissa. (englanniksi)
Albumi Fantômas (albumi) Encyclopaedia Metallum -sivustolla (englanniksi)
Sven Smeets

Smeets vuonna 2016.
Sven Smeets (s. 12. toukokuuta 1972) on belgialainen kartanlukija.
Ura

Smeets toimi rallin MM-sarjassa kartanlukijana muun muassa Freddy Loix'lle ja François Duvalille. Smeetsillä on urallaan 94 MM-sarjan kilpailua.
Hän toimi Citroën Sportin ja Volkswagen Motorsportin WRC-tallin johtajana, sekä Williamsin Formula 1 -tallin urheilujohtajana.
Flash (televisiosarja)

| Flash> The Flash |
| --- | --- |

Tyyli:  toiminta, sci-fi
Kestoaika:  45 min
Luoja(t):  Danny Bilson Paul De Meo
Pääosissa:  John Wesley Shipp Amanda Pays Alex Désert
Alkuperämaa:   Yhdysvallat
Alkuperäiskieli:  englanti
Verkko:   CBS  PTV
Esitetty:  20. syyskuuta 1990 – 18. toukokuuta 1991
Tuotantokausia:  1
Jaksoja:  22
Tuotanto
Tuottaja(t):  Don Kurt Gail Morgan Hickman Steven Long Mitchell Craig W. Van Sickle
Vastaava(t) tuottaja(t):  Danny Bilson Paul De Meo
Ohjaaja(t):  James A. Contner Mario Azzopardi Gus Trikonis Danny Bilson Bruce Bilson
Käsikirjoittaja(t):  Howard Chaykin John Francis Moore Gail Morgan Hickman Paul De Meo Jim Trombetta Danny Bilson Steve Hattman
Tuotantoyhtiö(t):  Warner Bros. Television Pet Fly Productions
Palkinnot
Ehdokkuudet:  Primetime Emmy (1991) Young Artist (1991)
Aiheesta muualla
IMDb 
Flash (engl. The Flash) on Danny Bilsonin ja Paul De Meon luoma, sekä Warner Bros. Televisionin tuottama 22-osainen televisiosarja, joka perustuu DC Comicsin sarjakuvahahmoon Salamaan. Pilottijakson ensiesitys oli 20. syyskuuta 1990, minkä jälkeen sarjaa esitettiin aina vuoteen 1991.
Suomessa sarjaa esitettiin PTV:llä ensi kerran 7. syyskuuta 1992.
Juoni

Sarjan pilottijakso esitteli Salaman syntytarinan, jossa Central Cityn poliisiaseman rikostutkijan Barry Allenin laboratorioon iskee salama. Isku lennättää hänet päin kemikaaleja täynnä olevaa hyllykköä, ja hänen sähköistynyt kehonsa joutuu kosketuksiin pulloista levinneiden kemikaalien kanssa. Allen huomaa tilansa muuttuneen ja menee selvittämään tapahtumaa STAR-laboratorion tutkijan Tina McGeen luokse. He huomaavat Allenin kehon kokeneen aineenvaihduntamuutoksen, jonka myötä hän kykenee liikkumaan yli-inhimillisen nopeasti.
Barry Allen pyytää McGeetä muokkaamaan STAR-laboratorion punaista syvänmeren sukellusasun prototyyppiä, jotta se kestäisi voimakasta painetta. Asun valmistuttua Allenista tulee supersankari nimeltä Salama. Aluksi hän päättää kostaa moottoripyöräpoliisina toimineen veljensä Jayn murhan.